28. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 651 της 26 Αυγ./10 Σεπτ. 1976 (ΦΕΚ Α΄  241) Περί διαχωρισμού του Τμήματος ΜηχανολόγωνΗλεκτρολόγων Μηχανικών της Πολυτεχνικής Σχολής του Αριστοτελείου Πανεπιστημίου Θεσσαλονίκης εις τα Τμήματα: α) Μηχανολόγων Μηχανικών και β) Ηλεκτρολόγων Μηχανικών. Έχοντες υπ’όψει: 1)Τας διατάξεις των άρθρων α)31 παρ. 3 και 4 του Ν.Δ. 3974/1959 «περί τροποποιήσεως και συμπληρώσεως των περί Ανωτάτων Εκπαιδευτικών Ιδρυμάτων ισχυουσών διατάξεων», β)1 του Ν. 1493/1944 ως αντικατεστάθη δια της υπ’ αριθ. 295/1946 Πράξεως του Υπουργικού Συμβουλίου, εν συνδυασμώ προς τας διατάξεις του άρθρου 3 του Ν.δ. 3422/1955 «περί ιδρύσεως Πολυτεχνικής Σχολής εις το Πανεπιστήμιον Θεσσαλονίκης και καταργήσεως των Σχολών Υπομηχανικών», γ)των άρθρων 2,3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως» (ΦΕΚ 367/74 τ. Α΄), 2)την γνώμην της Πολυτεχνικής Σχολής (συνεδρία 25.2.75) και της Συγκλήτου (συνεδρία 18.6.1975) του Πανεπιστημίου Θεσσαλονίκης και 3)την υπ’ αριθ. 514/1976 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρον 1. 1.Από του ακαδημαϊκού έτους 1976-77 το παρά τω Αριστοτελείω Πανεπιστημίω Θεσσαλονίκης υφιστάμενον Τμήμα Μηχανολόγων-Ηλεκτρολόγων Μηχανικών διαχωρίζεται εις τα Τμήματα: α)Τμήμα Μηχανολόγων Μηχανικών και β)Τμήμα Ηλεκτρολόγων Μηχανικών. 2.Η φοίτησις εις τα Τμήματα ταύτα είναι πενταετής. 3.Ο αριθμός εισακτέων εις τα ανωτέρω Τμήματα ορίζεται κεχωρισμένως κατά τας περί ορισμού αριθμού εισακτέων εις τα Ανώτατα Εκπαιδευτικά Ιδρύματα ισχυούσας διατάξεις. Άρθρον 2. Αι περί φοιτήσεως, εγγραφών, μετεγγραφών, ανανεώσεως εγγραφών των σπουδαστών, προαγωγικών και διπλωματικών εξετάσεων και των κατ’ αυτάς εξεταζομένων μαθημάτων, χορηγήσεως διπλωμάτων, κλπ. διατάξεις της Πολυτεχνικής Σχολής, ισχύουν και δια του παρόντος ιδρυόμενα Τμήματα. Άρθρον 3. Οι κύκλοι σπουδών εις τα δια του παρόντος ιδρυόμενα Τμήματα ορίζονται ως ακολούθως: Εις το Τμήμα Μηχανολόγων Μηχανικών: α)Κύκλος Σπουδών Μηχανολόγου Μηχανικού β)Κύκλος Σπουδών Μηχανικού Παραγωγής γ)Κύκλος Σπουδών Μηχανικού Διεργασιών Εις το Τμήμα Ηλεκτρολόγων Μηχανικών: α)Κύκλος Σπουδών Ενεργειακού Ηλεκτρολόγου Μηχανικού β)Κύκλος Σπουδών Ηλεκτρονικού Ηλεκτρολόγου Μηχανικού. Άρθρον 4. 1.Σπουδασταί εγγραφέντες μέχρι του ακαδημαϊκού έτους 1974-75 εις το Τμήμα ΜηχανολόγωνΗλεκτρολόγων Μηχανικών της Πολυτεχνικής Σχολής του Πανεπιστημίου Θεσσαλονίκης συνεχίζουν τας σπουδάς των εις το Τμήμα τούτο μέχρι περατώσεώς των. 2.Σπουδασταί του ανωτέρω Τμήματος απορριπτόμενοι είς τι έτος σπουδών εντάσσονται εις το αντίστοιχον έτος ενός των δια του παρόντος ιδρυομένων Τμημάτων, βάσει του Κύκλου Σπουδών, εις τον οποίον εφοίτουν, κατά το έτος της απορρίψεώς των. 